เรียงหน้าชน : หมาไม่รอล่าเนื้อ
เขียนให้คุณอ่าน คำว่า หมาล่าเนื้อ,ตั้งแต่อยู่กันมาใน สโมสรสินธนา เริ่มก่อตั้ง ต่างคนต่างมาต่างพ่อ ต่างแม่คนละสถาบันได้มาร่วมวง ในหมู่บ้านสินธนา,แรกๆฟุตบอลเต็มไปด้วยความ หวังของเด็กบ้านนอกแต่ละคนหวังว่าฟุตบอลจะเป็นบันไดให้ไปสู่เวทีสูงสุดคือทีมชาติ,แต่แล้วพอเริ่มเดินไป เริ่มเห็นอุปสรรคขวางหน้า ไม่ว่าคำว่าเด็กๆเล่น คำว่าไม่มีประสบการณ์ คำว่าอ่อน,พอเริ่มแข่งไปโดนยิงทีละ 5-6 : 0 บางคนท้อบางคนไปต่อไม่ไหว,แต่เส้นทางนั้นมันก็คงคิดว่า คำว่าสู้ เท่านั้นที่จะทำให้เราอยู่รอดในสังคมฟุตบอลที่เต็มไปด้วยเสือ สิงห์ กระทิง แรด,สมัยก่อนใครผ่านดงตีน อย่าง สมศักดิ์ คำมณี, ไพโรจน์ พ่วงจันทร์, ชลทิศ กรุดเที่ยง, อัมฤทธิ์ เอกวงค์, ประสิทธิ์ ธนะสุวรรณ, สุดใจ ธนะวัฒน์, อดิพงศ์ นุกรเนาวรัตน์ ฯลฯ,นี่คือปราการบทพิสูจน์ว่าคุณจะยืนอยู่วงการนี้ได้นานแค่ไหน,แต่เราก็ได้ผ่านมาได้ด้วยบาดแผลแห่งประสบการณ์อันยิ่งใหญ่ จนมาถึงวันแห่งประวัติศาสตร์ของสโมสรที่ได้ผ่านแต่ละแมตช์จนถึงแมตช์ชิงเอฟเอคัพ,ใครจะเชื่อว่าทีมรวมเด็กหนุ่มจะล้มยักษ์ อย่างทหารอากาศ ที่เต็มไปด้วยซุปเปอร์สตาร์ นั่นคือบันไดก้าวแรก,ต่อมาได้แชมป์อีกหลายรายการแถมโดนเรียกเข้ารับใช้ชาติ,ภายใน 3-4 ปี ที่อยู่ร่วมกันนั้นคือความเป็นนักสู้ของเหล่านักรบย่านบางเตยที่ร่วมกันสร้าง,ทว่าอยู่กันถึงปี 2541 ฟองสบู่แตก สโมสรถังแตก จึงทำให้นักเตะกระจัดกระจายหาที่อยู่กันแทบไม่ทัน เศกสรรค์, ธนัญชัย, ศัตรูพ่าย, วิรัช ไปไฟฟ้า พนิพล, สุประมิตร, ภานุพงษ์ ไปยาสูบ สุรชัย, สันติ, กิตติศักดิ์ ไปต่างประเทศ ฯลฯ,เวลาอยู่ร่วมกันน้อยมาก ต้องเลือกว่าอนาคตจะไปทิศทางไหน เพราะสมัยก่อนเงินก็น้อย ส่วนใหญ่นักฟุตบอลก็ต้องรับราชการ,แต่ฟุตบอลมันพิสูจน์ให้เห็นว่าอดีตพอประสบความสำเร็จ อย่ามัวแต่หลงตัวเอง อย่ามัวแต่ใช้จ่ายสิ่งที่ไม่จำเป็น,ทำทุกอย่างให้เอาตัวรอดต้องหางาน หาอาชีพเสริม อย่าได้รอแต่วาสนา ดังนั้น พอมีทุนควรหาอาชีพเสริมตัวเอง พอที่จะมีกำลังก็สู้กันไป,อยากยกตัวอย่าง คือ ,เจมส์ เศกสรรค์ ปิตุรัตน์, นักเตะดังไม่หลงตัวเอง มีภรรยาที่เข้าใจกัน (แฟนดีมีชัยไปกว่าครึ่ง) แถมทำธุรกิจร่วมกันอีกหลายอย่างไม่ว่าข้าวเหนียวมะม่วง ช.ศรแก้ว, ร้านเป็ดเฮียเพ้ง,เป็นโค้ชรัฐวิสาหกิจ และเป็นที่รักของพี่ๆน้องๆ ฯลฯ,และนี่คือบทสรุปของคำว่า หมาไม่รอล่าเนื้อ อย่างเดียว,ถ้าเมื่อไรเนื้อไม่มีให้แดก หรือหมาแม่งแย่งแต่เนื้ออยู่ก้อนเดียว,ป่านนี้คงอดตายเป็นแน่แท้,พนิพล เกิดแย้ม,OOOOOOOOO,โค้ชตู่ พนิพล เกิดแย้ม, อดีตนักเตะทีมชาติ และแข้งระดับตำนานของทีม, บ้านจัดสรร สินธนา, ที่ปัจจุบันเป็นกุนซือชื่อดังของเมืองไทย โพสต์เอาไว้ในเฟซบุ๊กส่วนตัว,ในโอกาสที่เจ้าตัวแวะไปเยี่ยมเยือน ร้านเฮียเพ้ง เป็ดย่าง หมูแดง หมูกรอบ ตำรับฮ่องกง ของเพื่อนเลิฟ ,เจมส์-เศกสรรค์ ปิตุรัตน์, อดีตดาวยิงทีมชาติไทย,เนื้อหาให้ข้อคิดกับน้องๆนักฟุตบอล (อาชีพ) รุ่นหลังได้เป็นอย่างดีทีเดียว,เป็นเรื่องจริงครับ ถ้า หมาไม่รอล่าเนื้อ ซะอย่าง,รับรองชาตินี้ไม่มีอดตาย,บี บางปะกง
ตั้งแต่อยู่กันมาใน สโมสรสินธนา เริ่มก่อตั้ง ต่างคนต่างมาต่างพ่อ ต่างแม่คนละสถาบันได้มาร่วมวง ในหมู่บ้านสินธนา แรกๆฟุตบอลเต็มไปด้วยความ หวังของเด็กบ้านนอกแต่ละคนหวังว่าฟุตบอลจะเป็นบันได
เรียงหน้าชน,บี บางปะกง,พนิพล เกิดแย้ม,สินธนา,เศกสรรค์ ปิตุรัตน์,หมาไม่รอล่าเนื้อ